50. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Δ/56690 της 7 Ιαν. 1991/22 Ιαν. 1992 (ΦΕΚ Β΄  28) Τρίμηνη υποχρεωτική εκπαιδευτική – πρακτική εξάσκηση γιατρών υπόχρεων υπηρεσίας υπαίθρου. Έχοντας υπόψη: 1.Τις διατάξεις: α.Του Ν.Δ. 67/68 «περί λήψεως μέτρων για την κάλυψη των υγειονομικών αναγκών της υπαίθρου». β.Των άρθρ. 11, 12 και 31 του Νόμ. 1397/83 «Εθνικό Σύστημα Υγείας». γ.Του άρθρ. 4 του Νόμ. 1579/85 «Ρυθμίσεις για την εφαρμογή και ανάπτυξη του Εθνικού Συστήματος Υγείας και άλλες διατάξεις». δ.Του άρθρ. 54 του 1759/88 «Ασφαλιστική κάλυψη ανασφάλιστων ομάδων, βελτίωση της κοινωνικοασφαλιστικής προστασίας και άλλες διατάξεις». (Αντί για τη σελ. 524,29) Σελ. 524,29(α) Τεύχος 1236 Σελ. 89 549 Άσκηση Ιατρικού Επαγγέλματος 34.Ζ.α.49-50 ε.Τις Κοινές Αποφάσεις των Υπουργών Προεδρίας της Κυβέρνησης Οικονομικών και Υγείας, Πρόνοιας και Κοιν. Ασφαλίσεων, που αφορούν τη συγχώνευση των Αγρ. Ιατρείων στα Κέντρα Υγείας. 2.Τις παρ. 4 και 6 του άρθρ. 20 του Νόμ. 1963/91 «Τροποποίηση και συμπλήρωση των διατάξεων της Φαρμακευτικής Νομοθεσίας και άλλες διατάξεις». 3.Την αριθ. 2/5.12.91 απόφαση της 90ης Ολομέλειας του Κεντρικού Συμβουλίου Υγείας, αποφασίζουμε: 1.Το χρονικό διάστημα της τρίμηνης υποχρεωτικής εκπαιδευτικής – πρακτικής εξάσκησης των γιατρών υπόχρεων υπηρεσίας υπαίθρου άρχεται από την επόμενη της ανάληψης καθηκόντων αυτών εργάσιμη ημέρα, η δε εκπαίδευση πραγματοποιείται, για μεν τους γιατρούς που τοποθετούνται σε Περιφερειακά Ιατρεία και Κέντρα υγείας, στα Νοσοκομεία που υπάγονται αυτά, για δε τους γιατρούς που τοποθετούνται σε Αγροτικά Ιατρεία και Υγειονομικούς Σταθμούς, στα Νοσοκομεία της έδρας του Νομού. 2.Η εκπαίδευση επιμερίζεται για ίσο χρονικό διάστημα σαράντα πέντε (45) ημερών στους τομείς, παθολογικό και χειρουργικό. 3.Υπεύθυνος για την εκπαίδευση κατά τομέα είναι ο Διευθυντής αυτού ή ο νόμιμος αναπληρωτής του. 4.Η υπηρεσιακή κατάσταση των τοποθετουμένων κατά τ’ ανωτέρω γιατρών είναι ίδια με εκείνη που διέπει τους υπόχρεους γιατρούς που είναι αποσπασμένοι στα Νοσηλευτικά Ιδρύματα. 5.Μετά το τέλος της τρίμηνης εκπαίδευσης οι γιατροί συνεχίζουν την εκπλήρωση της υπηρεσίας υπαίθρου στο Α.Ι. ή Π.Ι. ή Υ.Σ. ή Κ.Υ. που έχουν τοποθετηθεί, χορηγείται δε σε αυτούς, ύστερα από αίτησή τους βεβαίωση συμμετοχής τους σε αυτή. 6.Οι υπόχρεοι υπηρεσίας υπαίθρου γιατροί υποχρεούνται να γνωστοποιούν στην υπηρεσία τους, υποχρεωτικά τρεις μήνες ενωρίτερα, την παραίτησή τους από τη θέση που υπηρετούν. Οι δ/νσεις τα Τμήματα Υγιεινής των Νομαρχιών και τα Νοσοκομεία στα οποία υπάγονται αντίστοιχα τα Α.Ι., Υ.Σ. και τα Π.Ι., Κ.Υ., οφείλουν να μεριμνούν για την πιστή εφαρμογή αυτής της παραγράφου. 7.»Η τρίμηνη υποχρεωτική εκπαιδευτική – πρακτική εξάσκηση δεν ισχύει: α)Για τους γιατρούς που έχουν ειδικευθεί πέραν των τριών μηνών σε οποιαδήποτε ειδικότητα και β)Για τους γιατρούς που τοποθετούνται για την εκπλήρωση της υπηρεσίας υπαίθρου σε Κέντρο Υγείας της χώρας, όπου υπηρετεί ένας τουλάχιστον ειδικευμένος γιατρός». Η μέσα σε « » παρ. 7, αντικαταστάθηκε ως άνω από την Δ/οικ. 13488/7 Μαρτ. – 3 Απρ. 1992 (ΦΕΚ Β΄ 222) απόφ. Υπ. Υγ. Πρόν. και Κοινων. Ασφαλίσεων Σελ. 524,30(α) Τεύχος 1236 Σελ. 90 Με την ΔΥ1α/οικ. 27711/31 Μαΐου – 16 Ιουν. 1993 (ΦΕΚ Β΄ 434) απ. Υπ. Υγείας, Πρόν. και Κοιν. Ασφαλίσεων, ανεστάλη η εκτέλεση της άνω Δ/56690/1992 απόφασης μέχρι 31.12.1995 και με την ΔΥ1β/οικ. 1200/11-19 Ιαν. 1996 (ΦΕΚ Β΄ 38) απ. Υπ. Υγείας και Πρόνοιας, παρατάθηκε η ισχύς της άνω απόφασης ΔΥ1α/οικ. 27711/93 μέχρι 31.12.1996. Με την παρ. 1 της ΔΥ1Α/οικ. 11070/3-19 Μαρτ. 1993 (ΦΕΚ Β΄ 176) απ. Υπ. Υγ. Πρόν. και Κοιν. Ασφ., συμπληρώθηκε η άνω απόφαση Δ/56690/92 και ορίστηκε ότι: «Η τρίμηνη υποχρεωτική εκπαιδευτική – πρακτική εξάσκηση δεν ισχύει επίσης για τους υπόχρεους υπηρεσίας υπαίθρου γιατρούς που υπηρέτησαν τη στρατιωτική τους θητεία ως οπλίτες γιατροί – γραφείς άνευ ειδικότητας ή ως εφ. αξιωματικοί γιατροί, καθώς και για τους οπλίτες γιατρούς που διατίθενται από τις Ένοπλες Δυνάμεις για την κάλυψη κενών Υγειονομικών Σταθμών της Χώρας». 8.Η παρούσα απόφαση να δημοσιευθεί στην Εφημερίδα της Κυβερνήσεως, ισχύει δε από την πρώτη του επόμενου της δημοσίευσης μήνα. 550 34.Ζ.α.50 Άσκηση Ιατρικού Επαγγέλματος 